Νικόλ Κίντμαν

Η Νικόλ Κίντμαν (Nicole Mary Kidman, 20 Ιουνίου 1967) είναι Αυστραλή και Αμερικανίδα ηθοποιός, βραβευμένη με Όσκαρ, BAFTA, Χρυσές Σφαίρες, Έμμυ.Οι ερμηνείες της σε αρκετές ταινίες, όπως τα Έτοιμη για Όλα (To Die For, 1995), Moulin Rouge! (2001) και Οι Ώρες (The Hours, 2002), επιβραβεύτηκαν με πολλά βραβεία και πολύ καλές κριτικές. Το 2006 ήταν η πιο ακριβοπληρωμένη ηθοποιός της κινηματογραφικής βιομηχανίας.

 Αφού έκανε αρκετές εμφανίσεις στην τηλεόραση και τον κινηματογράφο, η Κίντμαν έκανε το ντεμπούτο της στο Hollywood στο θρίλερ Κρουαζιέρα στην Άκρη του Τρόμου (Dead Calm, 1989). Το 1999 πρωταγωνίστησε μαζί με τον τότε σύζυγό της Τομ Κρουζ, στην τελευταία ταινία του Στάνλει Κιούμπρικ, Μάτια Ερμητικά Κλειστά (Eyes Wide Shut, 1999), ενώ το 2002 απέσπασε την πρώτη της υποψηφιότητα για Όσκαρ, ερμηνεύοντας την Σατίν, μια χορεύτρια στο γνωστό παριζιάνικο καμπαρέ Moulin Rouge! (2001), στην ταινία με τον ομώνυμο τίτλο. Το 2003 κέρδισε το βραβείο Όσκαρ Α' Γυναικείου Ρόλου για την ταινία Οι Ώρες (2002). Τον ίδιο χρόνο, η Κίντμαν απέσπασε το Αστέρι της στην Οδό της Δόξας στο Χόλιγουντ της Καλιφόρνια. Έπειτα συνεργάστηκε με γνωστούς σκηνοθέτες όπως τον Άντονι Μιγκέλα, στην ταινία Επιστροφή στο Cold Mountain (Cold Mountain, 2003) και τον Λαρς Φον Τρίερ στο Dogville (2003). Έχει συνεργαστεί με αρκετούς γνωστούς ηθοποιούς όπως με τον υποψήφιο για Όσκαρ Τζουντ Λο, στην ταινία Επιστροφή στο Cold Mountain (Cold Mountain, 2003), την βραβευμένη με Όσκαρ Μέριλ Στριπ, στην ταινία Οι Ώρες (2002), τον Γιούαν ΜακΓκρέγκορ στο Moulin Rouge! (2001), τον βραβευμένο με Όσκαρ Άντονι Χόπκινς στην ταινία Το Ανθρώπινο Στίγμα (Human Stain, 2003) και πολλούς άλλους. Το Νοέμβριο του 2008 έπαιξε για πρώτη φορά στη μεγάλη οθόνη στο πλευρό του πολύ καλού της φίλου Χιου Τζάκμαν, στην ταινία Αυστραλία (Australia). Με τον Τζάκμαν έχει συνεργαστεί και στο παρελθόν αλλά πίσω από τις κάμερες με το animation Happy Feet (2006), όπου τραγούδησαν μαζί το Kiss του Πρινς και το Heartbreak Hotel του Έλβις Πρίσλεϋ. Η Κίντμαν είναι επίσης Πρέσβειρα Καλής Θελήσεως της UNICEF. Το 2001 τραγούδησε με τον τραγουδιστή της ποπ Ρόμπι Γουίλιαμς την διασκευή του τραγουδιού "Something Stupid", που είχε πρωτοτραγουδήσει ο Φρανκ Σινάτρα το 1967. Το τραγούδι έγινε μεγάλη επιτυχία και έφτασε έως και την πρώτη θέση στα charts του Ηνωμένου Βασιλείου. Είναι παντρεμένη με τον τραγουδιστή Κιθ Ούρμπαν, με τον οποίο απέκτησε το πρώτο της παιδί (7 Ιουλίου 2008), την Σάντυ Ρόουζ Κίντμαν Ούρμπαν. Επίσης, έχει δύο υιοθετημένα παιδιά με τον πρώην σύζυγό της Τομ Κρουζ, την Ιζαμπέλα και τον Κόνορ. Υποψηφιότητα για Όσκαρ Β' Γυναικείου Ρόλου: Lion (2016) Υποψηφιότητα για το Βραβείο Καλύτερης Α' Γυναικείας Ερμηνείας: Απώλεια (2010) Βραβείο Καλύτερης Α' Γυναικείας Ερμηνείας: Οι Ώρες (2002) Υποψηφιότητα για το Βραβείο Καλύτερης Α' Γυναικείας Ερμηνείας: Moulin Rouge! (2001) Υποψηφιότητα για Χρυσή Σφαίρα Καλύτερης Γυναικείας Ερμηνείας σε Τηλεοπτική Σειρά - Δράμα: The Undoing (2020) Υποψηφιότητα για Χρυσή Σφαίρα Καλύτερης Γυναικείας Ερμηνείας σε Τηλεοπτική Σειρά - Δράμα: Big Little Lies (2019 Υποψηφιότητα για Χρυσή Σφαίρα Α' Γυναικείου Ρόλου - Δράμα: Destroyer (2018) Χρυσή Σφαίρα Καλύτερης Γυναικείας Ερμηνείας σε Τηλεοπτική Σειρά - Δράμα: Big Little Lies (2017) Υποψηφιότητα για Χρυσή Σφαίρα Β' Γυναικείου Ρόλου: Lion (2016) Υποψηφιότητα για Χρυσή Σφαίρα Β' Γυναικείας Ερμηνείας: The Paperboy (2012) Υποψηφιότητα για Χρυσή Σφαίρα Καλύτερης Γυναικείας Ερμηνείας - Δράμα: Απώλεια (2010) Υποψηφιότητα για Χρυσή Σφαίρα Καλύτερης Γυναικείας Ερμηνείας - Δράμα: Γέννηση (2004) Υποψηφιότητα για Χρυσή Σφαίρα Καλύτερης Γυναικείας Ερμηνείας - Δράμα: Επιστροφή στο Cold Mountain (2003) Χρυσή Σφαίρα Καλύτερης Γυναικείας Ερμηνείας - Δράμα: Οι Ώρες (2002) Υποψηφιότητα για Χρυσή Σφαίρα Καλύτερης Γυναικείας Ερμηνείας - Δράμα: Οι Άλλοι (2001) Χρυσή Σφαίρα Καλύτερης Γυναικείας Ερμηνείας - Κωμωδία ή Μιούζικαλ: Moulin Rouge! (2001) Χρυσή Σφαίρα Καλύτερης Γυναικείας Ερμηνείας - Κωμωδία ή Μιούζικαλ: Έτοιμη για Όλα (1995) Υποψηφιότητα για Χρυσή Σφαίρα Β' Γυναικείας Ερμηνείας: Μπίλι Μπάθγκεϊτ (1991) Υποψηφιότητα για Βραβείο Καλύτερης Α' Γυναικείας Ερμηνείας: Lion (2016) Βραβείο Καλύτερης Α' Γυναικείας Ερμηνείας: Οι Ώρες (2002) Υποψηφιότητα για Βραβείο Καλύτερης Α' Γυναικείας Ερμηνείας: Οι Άλλοι (2001) Υποψηφιότητα για Βραβείο Καλύτερης Α' Γυναικείας Ερμηνείας: Έτοιμη για Όλα (1995) Υποψηφιότητα Καλύτερης Γυναικείας Ερμηνείας σε Τηλεοπτική Σειρά: The Undoing (2020) Υποψηφιότητα Καλύτερης Γυναικείας Ερμηνείας σε Β' Ρόλο: Βόμβα (2019) Βραβείο Καλύτερης Γυναικείας Ερμηνείας σε Τηλεοπτική Σειρά: Big Little Lies (2017) Υποψηφιότητα Καλύτερης Γυναικείας Ερμηνείας σε Β' Ρόλο: Lion (2016) Υποψηφιότητα Καλύτερης Γυναικείας Ερμηνείας σε Τηλεοπτική Ταινία: Grace of Monaco (2014) Υποψηφιότητα Καλύτερης Γυναικείας Ερμηνείας σε Τηλεοπτική Ταινία: Hemingway & Gellhorn (2012) Υποψηφιότητα Καλύτερης Γυναικείας Ερμηνείας σε Β' Ρόλο: The Paperboy (2012) Υποψηφιότητα Καλύτερης Γυναικείας Ερμηνείας σε Πρωταγωνιστικό Ρόλο: Απώλεια (2010) Υποψηφιότητα Καλύτερης Γυναικείας Ερμηνείας σε Πρωταγωνιστικό Ρόλο: Οι Ώρες (2002) Υποψηφιότητα για Βραβείο Καλύτερης Συνολικής Ερμηνείας: Οι Ώρες (2002) Υποψηφιότητα για Βραβείο Καλύτερης Συνολικής Ερμηνείας: Moulin Rouge! (2001) Βραβείο Ηθοποιού της Χρονιάς: Moulin Rouge! (2001), Οι Άλλοι (2001) Βραβείο Ηθοποιού της Χρονιάς: Έτοιμη για Όλα (To Die For, 1995) Βραβείο Γυναικείας Ερμηνείας: Moulin Rouge! (2001) Βραβείο Καλύτερης Χορευτικής Σκηνής: Moulin Rouge! (2001) (μαζί με τον Γιούαν ΜακΓκρέγκορ) Υποψηφιότητα για Βραβείο Καλύτερου Φιλιού: Moulin Rouge! (2001) Υποψηφιότητα για Βραβείο Καλύτερης Χορευτικής Σκηνής: Moulin Rouge! (2001) Υποψηφιότητα για Βραβείο Πιο Σέξυ Ηθοποιού: Μπάτμαν για Πάντα (1995) Υποψηφιότητα για Βραβείο Πιο Σέξυ Ηθοποιού: Έτοιμη για Όλα (1995) Υποψηφιότητα για Βραβείο Καλύτερου Επί Οθόνης Ζευγαριού: Μακρινός Ορίζοντας (1992) (μαζί με τον Τομ Κρουζ)